Public procurement notice: Voluntary Ex Ante Transparency Notice
Published: 2023-09-20
Buyer: Udviklings- og Forenklingsstyrelsen
Country: DK
Contract type: Services
Procedure: Negotiated without a prior call for competition
CPV classification: 72000000 | 72300000 | 72320000 | 72600000
Estimated value: 43000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udviklings- og Forenklingsstyrelsen påtænker at indgå i en forhandling med Gartner Danmark ApS vedrørende køb af ydelser til IT-markedsovervågning. Udviklings- og Forenklingsstyrelsen har behov for adgang til en global organisation, der har specifik indsigt og kan levere konkret forskning, analyser og IT-strategisk rådgivning i forbindelse hermed inden for alle områder i Udviklings- og Forenklingsstyrelsens organisation. Leverandørens ydelser indenfor området skal være målrettet alle niveauer i Udviklings- og Forenklingsstyrelsens organisation. og leverandøren skal desuden have en udbredt ekspertise inden for benchmarkinganalyser- og værktøjer og have en bred artikeldatabase tilknyttet hertil.
Udviklings- og Forenklingsstyrelsen har behov for en bred vifte af ydelser inden for it-markedsovervågning fra én leverandør, som kan understøtte Udviklings- og Forenklingsstyrelsens organisation ved at tilbyde ubegrænset adgang til IT-strategisk rådgivning, -forskning og -analyse fra en leverandøruafhængig samarbejdspartner. Kontrakten skal omfatte medlemsbaserede tjenester, herunder en artikeldatabase med uafhængige og objektive analyser af teknologi, modeller, metoder og best-practice inden for it-strategi, patenteret forskningsproces, lokale sprogrådgivere og kundekontakter, global og lokal tilstedeværelse samt et udvalg af danske og udenlandske konferencer. Leverandøren skal facilitere forskellige begivenheder, herunder konferencer og webinarer i Danmark såvel som globalt.  Ydelserne skal tilbydes til en fast årlig pris for et større antal navngivne personer i Udviklings- og Forenklingsstyrelsen. Prisen skal inkludere adgang til personlig rådgivning fra eksperter og analytikere i nær tilknytning til det materiale der stilles til rådighed via de medlemsbaserede tjenester, benchmarkingværktøj, artikeldatabase, konferencer, webinarer mv.
Udviklings- og Forenklingsstyrelsen gør opmærksom på, at kontraktværdien, som fremgår af afsnit II.1.7), er et estimat for kontraktværdien, såfremt begge forlængelsesoptioner udnyttes, og ikke et udtryk for endelig kontraktværdi.
Udviklings- og Forenklingsstyrelsen ønsker at indgå en kontrakt om levering af ydelser til it-markedsovervågning. Udviklings- og Forenklingsstyrelsen har i den forbindelse undersøgt markedet. På baggrund af de undersøgelser, vurderes det, at der ingen andre tjenesteudbydere er, der giver den samme kombination af adgang til uafhængig forskning, analysemateriale og rådgivningsydelser i forbindelse hermed end hvad Gartner tilbyder med omfattende kendskab til både internationale og nationale markeder. Da der kun er én tjenesteyder på markedet, anses det ikke for hensigtsmæssigt at afholde en fuldstændig konkurrence på markedet, når der i realiteten kun vil være én tilbudsgiver til stede. På den baggrund vurderer Udviklings- og Forenklingsstyrelsen, at det kun er Gartner Danmark ApS, som kan levere ydelserne. Dette medfører, at kontrakten kun kan tildeles Gartner Danmark ApS, da de er eneleverandør, jf. udbudslovens § 80, stk. 3, nr. 2.
Datoen i bekendtgørelsens pkt. V.2.1) er datoen for beslutningen om at tildele kontrakten direkte og ikke datoen for kontraktens indgåelse. Kontrakten vil ikke blive indgået/underskrevet før udløbet af en periode på 10 dage fra offentliggørelse af denne bekendtgørelse.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.


Winner: Gartner Danmark ApS
Award value: 43000000